Diari Oficial de la Generalitat Valenciana


Sumari del DOGV 4733, del 16-04-2004 (2004/2869)

Informació pública de la modificació puntual NU/2-2004-53 del Pla General de Benicàssim.
----------------------------------------------------------------------------------------

### Dades del document

Número de DOGV
:   4733

Data del DOGV
:   16-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2869


Organisme emissor
:   Ajuntament de Benicàssim

Tipus de document
:   Anunci

Informació pública de la modificació puntual NU/2-2004-53 del Pla General de Benicàssim. [2004/X2869]
  
El Ple de l'Ajuntament, en la sessió extraordinària del dia 8 de març de 2004, va adoptar, entre altres, l'acord de modificació puntual NU/2-2004-53 del PGOU de Benicàssim aprovat definitivament el 28 de juny de 1994.
  
L'acord en la seua part dispositiva diu:
  
?Primer. Aprovar inicialment i sotmetre a informació pública l'expedient de modificació puntual NU/2-2004-53.
  
Segon. Efectuar el sotmetiment a informació pública a través d'anuncis en el DOGV i periòdic provincial durant un període d'un mes.
  
Modificació proposada
  
a) Nova redacció de l'article 6.62.2.c (usos prohibits en els Sistemes Generals d'Espais Lliures, GEL)
  
c) GEL, Sistema General d'Espais Lliures
  
Residència (R), excepte habitatges destinats al personal encarregat de la vigilància i conservació, amb un màxim d'1 habitatge per parcel·la en els GEL-2 .
  
Terciaris (T), excepte instal·lacions recreatives (Tre.1) i ús comercial convenient per la utilitat que presta als usuaris de les instal·lacions públiques en las quals es trobe.
  
Edifici i locals industrials (Ind).
  
Magatzems (Alm).
  
Edificis, locals i espais dotacionals destinats a: Abastiment (Dab), Cementeri (Dce), Defensa i forces de seguretat (Ddf), i Infraestructures (Din). L'ús Din.5 s'admet en la categoria GEL-2.
  
Aparcament (Par), excepte Par. 1b.
  
b) Nova redacció de l'art. 6.64.3.b
  
b) Espai Lliure d'Ús Esportiu (GEL-2).
  
Les edificacions i instal·lacions esportives no poden ocupar més del 90% de la superfície total. L'edificabilitat total destinada a locals de manteniment i oci (club social, instal·lacions hostaleres) no pot excedir els 0.10 m²t/m²s amb un màxim d'una planta. L'edificabilitat total destinada a locals comercials, guarderia infantil o altres activitats complementàries convenients per la utilitat que presten als usuaris de les instal·lacions esportives no pot excedir els 0,03 m²t/m²s amb un màxim d'una planta. Es permet així mateix el cobriment de les instal·lacions esportives amb caràcter obert o tancat, la construcció de poliesportius i edificacions similars amb destí a l'ús esportiu principalment, sense limitació d'edificabilitat, ocupació, distàncies i altura. Així mateix la possible edificació amb destí a habitatge (màxim una per parcel·la) per al personal encarregat de la vigilància i/o conservació no està subjecte a limitacions d'edificabilitat, ocupació, distàncies i altura.
  
Quan es pretén la instal·lació d'un ús Din. 5 es permet una única construcció tancada per parcel·la destinada a aquests fins de dimensions màximes 4x4x4 com també l'estructura vertical, del tipus antena, necessària per prestar el servei.
  
Nota: es grafia en negreta el nou contingut proposat per als articles objecte de la modificació?.
  
Cosa que es publica d'acord amb el que estableix l'article 59 de la Llei 6/1994, de 15 de novembre, Reguladora de l'Activitat Urbanística, per a la seua entrada en vigor i executivitat i perquè en prengueu coneixement.